stanford-oval/wikipedia huggingface dataset:
הבחירות לרשויות המקומיות בישראל (2018)
עיריות ומועצות מקומיות > לוד

| הבחירות לראשות עיריית לוד(4) 30 באוקטובר 2018 |
| --- | --- | --- |
| יאיר רביבו | משה בונפיל | פכרידין שראיעה |
| 72.70% | 12.44% | 14.86% |
| 20,652 קולות | 3,535 קולות | 4,222 קולות |
ראש העירייה המכהן וראש רשימת הליכוד, יאיר רביבו, התמודד על קדנציה שנייה בתפקיד וזכה ברוב של 72 אחוז מהקולות. ב-7 בספטמבר 2018 הכריז משה בונפיל חבר מועצת העיר וראש רשימת מגדלור (סיעת בת של מפלגת העבודה) על החלטתו להתמודד על ראשות העירייה. ב-27 בספטמבר החליט פכרידין שראיעה, ראש רשימת אללד בלדנא ואיש הפלג הדרומי של התנועה האסלאמית, להגיש את מועמדותו לראשות העירייה והיה לערבי הראשון בהיסטוריה שהתמודד לראשות עיריית לוד. חבר המועצה לשעבר זאב אוריאל, שהכריז על מועמדות כבר בספטמבר 2017, פרש מהתמודדות לראשות העירייה ואיחד את סיעתו עם זו של בונפיל.
על 19 המקומות במועצת העיר התמודדו 13 רשימות. בין השאר, רשימת הליכוד בראשות יאיר רביבו שזכתה ב-6 מנדטים, רשימת הבית היהודי בראשה עומד בשנית יוסי הרוש שזכתה ב-3 מנדטים, רשימת ש"ס בראשות עו"ד מאיר אסולין שזכתה במנדט 1. רשימת מגדלור-מתחילים מבפנים בראשות חבר מועצת העיר לשעבר משה בונפיל שהתאחד עם רשימתו של זאב אוריאל, אך הרשימה לא עברה את אחוז החסימה. רשימה שסימנה קן בראשות מיכל חן סופיר שפרשה מרשימת הליכוד לאחר שהגיעה למקום נמוך בפריימריז לרשימה, רשימת עשייה באמונה בראשות סגן ראש העירייה לשעבר, הרב אליהו ממן, רשימת תקוה ללוד בראשות חברת המועצה לשעבר רותי חדד, ורשימת לוקחים אחריות בראשות שימי אדזיאשוילי. בנוסף, התמודדו רשימת יש עתיד לכולנו בראשות רפי יקותיאל וד"ר רחל שפירו שזכתה במנדט 1, רשימת לוד ביתנו בראשותה של אלוירה קוליחמן שזכתה ב-2 מנדטים, ורשימת אנחנו יחד בראשות טל לינוי, המייצגות את שכונת גני אביב. פעיל השכונות אלירן לוי שהתמודד ברשימה עצמאית הודיע ב-16 באוגוסט על פרישה מהתמודדות ותמיכה ברביבו ובליכוד. הרשימה הערבית המאוחדת בראשות פרג' אבן פרג' שכוללת את רשימות אל-נידא אל ערבי ורשימת אל נאדהדה (התקומה), המייצגות את התושבים הערבים בעיר זכו ב-6 מנדטים. ורשימת אללד בלדנא.
ראש העירייה לשעבר, בני רגב, שהודח ב-2011 מתפקידו והורשע בהמשך בעבירה של קבלת שוחד מדודי אפל הודיע שיתמודד למועצה. מועמדותו גררה דרישה לפסילתה מצד התנועה לאיכות השלטון ובסופו של דבר הוא לא הגיש מועמדות לבחירה.
עיריות ומועצות מקומיות > לקיה

ראש המועצה המקומי לקיה סאלם אבו עאיש לא התמודד לכהונה נוספת. בסיבוב הראשון אף מתמודד לא חצה את רף ה-40%, לפיכך בסיבוב השני יתמודד אחמד אלאסד (35.43%, 2,104 קולות) מול איברהים נסאסרה (28.8%, 1,710 קולות), בו ניצח אחמד אלאסד ברוב של 52.1% (3,060 לעומת 2,813 קולות).
עיריות ומועצות מקומיות > מבשרת ציון

ראש המועצה המקומית המכהן של מבשרת ציון, יורם שמעון, התמודד על תקופת כהונה שנייה כמועמד יחיד וזכה לתמיכתם של 90.02% מהמצביעים(1).
בבחירות למועצת הרשות המונה 15 חברים, התמודדו 7 רשימות: רשימתו של שמעון "חי" שזכתה לרוב במועצה עם 8 מנדטים, רשימת "כן כולנו מבשרת ציון" (כן) בהובלת עורך הדין מוטי חזיזה שזכתה במנדט אחד, רשימת "מבשרת ציון אחת" (א) בהנהגת הפעילים החברתיים דובי כדורי ושי בנימין שזכתה בשני מנדטים, רשימת "סיעה דתית מאוחדת" (סב) המשותפת לש"ס ולבית היהודי שזכתה במנדט אחד, מפלגת "שלכם" בהנהגת רוני שטייניץ (ץ) שנתמכה על ידי יש עתיד וזכתה במנדט אחד, "צעירי מבשרת" (צם) בראשות אברהם חיים שזכו בשני מנדטים ו"יחד מבשרת ציון" שלא זכתה באף מנדט(1).
עיריות ומועצות מקומיות > מג'ד אל-כרום

ראש המועצה המקומית המכהן של מג'ד אל-כרום, סלים סליבי, ממשיך לכהונה נוספת לאחר שהשיג רוב של 64.33% (5.985 קולות) מול מוחמד ח'טיב(2).
עיריות ומועצות מקומיות > מגדל

| הבחירות לראשות מועצת מגדל(6) 30 באוקטובר 2018 |
| --- | --- | --- | --- |
| יאיר חורי | יוסף בן אודיז | נתנאל אלפסי | רוברט קנדי אמרוסי |
| 19.07% | 9.00% | 49.73% | 22.19% |
| 214 קולות | 101 קולות | 558 קולות | 249 קולות |
ראש המועצה המקומית המכהן של מגדל, ישראל שושן אמרוסי, לא התמודד לתקופת כהונה נוספת.
עיריות ומועצות מקומיות > מגדל העמק

ראש עיריית מגדל העמק אלי ברדה, המכהן ברציפות מאז 1998, המשיך לתקופת כהונה נוספת לאחר שהשיג את רוב הקולות (56.97%, 7,820 קולות) מול יקי בן חיים(4).
15 המקומות במועצת העיר התחלקו בין 7 רשימות. "מגדל העמק ביתנו" (ל, סיעת בת של "ישראל ביתנו") בראשות סרגיי אוקלנדר ורשימת ש"ס (שס) בראשות נחום אסולין זכו ב-4 מנדטים כל אחת, סיעות "מחל הליכוד" (מחל) בראשות ראש העיר אליהו ברדה ו"כולנו הירוקים" (רק) בראשות מתחרהו יקי בן חיים זכו ב-2 מנדטים כל אחת ו-3 רשימות נוספות זכו במנדט יחיד: "למען אחי" (חי) בראשות דורון אלחרר, "תנופה" (נץ) בראשות אלגריה בן-קסוס ו"הבית בראשות חן שאול ויוסף פורטל" (ת). רשימות "אופק-עבודה" (א) מטעם מפלגת העבודה שבראשה עמד עמוס גלם, "תנועת עוז בראשות יוחאי גיחז" (עז) ו"יחד" (טב) לא נבחרו למועצה.
עיריות ומועצות מקומיות > מג'דל שמס

| הבחירות לראשות מועצת מג'דל שמס(7) 30 באוקטובר 2018 |
| --- | --- | --- | --- |
| דולאן אבו סאלח | טארק אל ספדי | מונג'ד אבו סאלח | ראמז אבו סאלח |
| 95.59% | 2.94% | 0.37% | 1.10% |
| 260 קולות | 8 קולות | 1 קולות | 3 קולות |
מג'דל שמס היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות שי וינר.
לראשות המועצה נרשמו 4 מתמודדים ו-5 רשימות נרשמו כמתמודדות על 11 המקומות במליאת המועצה. בעקבות החרם שהוכרז על ההצבעה בבחירות על ידי ראשי הדרוזים בגולן שיעור ההצבעה שנרשם עמד על 277 קולות שהם 3.39% בלבד. לראשות המועצה נבחר דולאן אבו סאלח שקיבל 260 מתוך 272 הקולות לראשות המועצה (95.59% מהקולות). רשימתו "מג'דלנא" (מ) זכתה ב-254 קולות ובכל 11 המושבים במועצה. הרשימות האחרות – "שוויון דימוקרטי" (אמת), הליכוד (מחל) ו"מוסתקבל בלדנא באידינא" (קן) זכו ב-7, 6 ו-5 קולות בלבד בהתאמה.
עיריות ומועצות מקומיות > מודיעין-מכבים-רעות

ראש עיריית מודיעין-מכבים-רעות חיים ביבס, המכהן מאז 2008, היה מועמד יחיד בבחירות לראשות העיר וזכה לתמיכת 90.64% מן המצביעים(4).
על 19 המושבים במועצת העיר, החמישית במספר, התמודדו 10 רשימת. רשימת "חיים במודיעין מכבים רעות בראשות חיים ביבס" (חי) המשיכה להחזיק בתואר הסיעה הגדולה ביותר במועצה אך ירדה מ-6 מושבים במועצה הקודמת ל-4 במועצה זו. רשימות "אילן למודיעין בראשות אילן בן-סעדון" (אס), "שחר עושים חינוך בראשות מויש לוי" (שח), אליה חברה רשימת "אנחנו הצעירים" בראשות אור גרינפלד סמוך להגשת הרשימות, ו"מודיעין חופשית בראשות אבי אלבז" (עם) זכו ב-3 מושבים כל אחת (הרשימות קיבלו 4 מנדטים, 2 מנדטים ומנדט אחד, בהתאמה, בבחירות שלפניהן).
"הבית היהודי בראשות עמיעד טאוב" (טב), שהחליף את מיכאל חרל"פ ו"הדור הבא הצעירים בראשות אלעד שמעונוביץ" (צ) זכו בשני מנדטים כל אחת (הבית היהודי שימר את כוחו בבחירות אלו).
"יש עתיד במודיעין מכבים רעות בראשות שחר מי-און" (פה) ו"גשר מחוברים לתושבים בראשות ברוך בוחניק" (גש) זכו במנדט אחד כל אחת, בדומה לתוצאות הבחירות שלפניהן.
רשימות "המירב למודיעין" בראשות מירב פלג ו"עוצמה למודיעין" (ל) בראשות ג'קי פינטו לא נבחרו למועצה(4).
בבחירות לוועד הרובע העירוני של מכבים-רעות התחלקו 9 המושבים בין "רומ-הועד המאוחד למען מכבים-רעות" (כן) עם 7 מושבים ו"שינוי למכבים-רעות" (רק) עם שני מושבים.
עיריות ומועצות מקומיות > מודיעין עילית

| הבחירות לראשות עיריית מודיעין עילית 30 באוקטובר 2018 |
| --- | --- |
יעקב אשר גוטרמן: שמואל אלישוב
88.78%: 11.22%
21,118 קולות: 2,670 קולות
יעקב אשר גוטרמן, המכהן כראש עיריית מודיעין עילית משנת 2000, התמודד שוב כנציג דגל התורה, נגדו התמודד שמואל אלישיב מנכ"ל עיתון הפלס כנציג תנועת בני תורה.
על 17 המקומות במועצת העיר התמודדו 5 רשימות:
"יהדות התורה" בראשות ראש העירייה המכהן, יעקב גוטרמן.
"שס" בראשות אבנר עמר.
"בני תורה" בראשות שמואל אלישוב.
"האיחוד – שע"י קהילות הספרדים" בראשות גולן חסידי.
"תושבים למען מודיעין עילית" בראשות עקיבא ולנשטיין.
עיריות ומועצות מקומיות > מזכרת בתיה

ראש מועצת מזכרת בתיה מאיר דהן (סיעת לב), אשר התמודד על קדנציה שלישית, הפסיד לגבי גאון (סיעת מש"ב) שזכה ברוב של 63.76% (4,791 קולות) מול 36.24% (2,723 קולות)(6).3 מועמדים נוספים הודיעו על התמודדות אך פרשו במהלך המירוץ: חבר המועצה אהוד אביר לב (סיעת מגיע לכם יותר), סגן ראש המועצה יצחק פסטרנק (דרך חדשה), וג'קי חלימי.
מספר חברי המועצה הנבחרים עלה בבחירות אלו מ-11 ל-13. יערה ישורון, מייסדת ויו"ר "הורים עובדים לשינוי", חברת מועצה מטעם סיעת מש"ב, הודיעה על הקמת רשימה חדשה בראשותה שתתמודד למועצה, בשם "מזכרת מתעוררת". שירי גונן, חברת מועצה מטעם סיעת לב, התמודדת אף היא בראשות רשימה חדשה בשם "ביחד".
| שם | סימן | ראש הרשימה | מנדטים |
| --- | --- | --- | --- |
| מל"י – מגיע לכם יותר | זך | אהוד אביר לב | 2 |
| ביחד | חי | שירי גונן | 0 |
| משב | כן | גבי גאון | 6 |
| לב – למען ביתנו | לב | מאיר דהן | 3 |
| מזכרת מתעוררת | ער | יערה ישורון | 2 |
עיריות ומועצות מקומיות > מזרעה

ראש המועצה המקומית המכהן של מזרעה, פואד עווד, ממשיך לתקופת כהונה נוספת, לאחר שהשיג רוב של 65.65% (1,634 קולות) מול המועמד קאסם עווד(6).
עיריות ומועצות מקומיות > מטולה

| הבחירות לראשות מועצה מקומית מטולה(5) 30 באוקטובר 2018 |
| --- | --- | --- |
| דוד אזולאי | ליאור בז | רוית סנדלר-יפה |
| 66.97% | 23.90% | 9.13% |
| 653 קולות | 233 קולות | 89 קולות |
ראש מועצה מקומית מטולה דוד אזולאי, המכהן מאז נבחר בבחירות מיוחדות ב-2015 בעקבות פטירת קודמו הרצל בוקר, התמודד על כהונה נוספת בתפקיד. מולו התמודדו סגנית ראש המועצה רוית סנדלר-יפה וחבר המועצה לשעבר ליאור בז.
במליאת המועצה 7 מושבים העומדים לבחירה.
עיריות ומועצות מקומיות > מיתר

| הבחירות לראשות מועצת מיתר (סיבוב שני) |
| --- | --- |
שמעון מזוז: שמעון פרץ
51.73%: 48.27%
2,237 קולות: 2,087 קולות
אבנר בן-גרא, המכהן כראש מועצה מקומית מיתר מאז 2009, התמודד לתקופת כהונה שלישית אולם הודח בסיבוב הראשון. מולו התמודדו חדווה שקד מטעם מפלגת יש עתיד, שמעון מזוז ושמעון פרץ.
אף מתמודד לא חצה את רף ה-40%, לפיכך נערך סיבוב השני בו התמודדו שמעון פרץ (36.39%, 1,655 קולות) ושמעון מזוז (23.5%, 1,069 קולות).
עיריות ומועצות מקומיות > מסעדה

מסעדה היא אחת מארבע המועצות המקומיות הדרוזיות ברמת הגולן בהם כיהנו מאז כיבוש הגולן ב-1967 תושבים שקיבלו כתב מינוי. על מנת לאפשר בחירות דמוקרטיות מונתה בינואר 2018 מועצה זמנית בראשות יוסי ברון.
בבחירות אלו נרשמו שלושה מתמודדים לראשות המועצה ו-4 רשימות מתמודדות למליאת המועצה שאמורה הייתה למנות 9 מושבים בעת היבחרה. סמוך לקיום הבחירות פרשו כל המועמדים והרשימות והבחירות בוטלו, ובהתאם לחוק צפויה להתמנות בהמשך ועדה ממונה.
עיריות ומועצות מקומיות > מע'אר

| הבחירות לראשות מועצת מע'אר (סיבוב שני) |
| --- | --- |
זיאד דגש: פריד גאנם
48.19%: 51.81%
5,521 קולות: 5,935 קולות
ראש המועצה המקומית של מע'אר, זיאד דגש, קיבל 29.29% (3,744 קולות) והתמודד בסיבוב השני מול פריד גאנם (34.49%, 4,409 קולות), זאת לאחר שאף מתמודד לא חצה את רף ה-40%.
עיריות ומועצות מקומיות > מעיליא

ראש המועצה המקומית המכהן של מעיליא חאתם עראף, ממשיך בכהונה נוספת, לאחר שהשיג רוב של 61.24% (1,332 קולות) מול יוסף גבריס שקיבל 843 קולות.(6).
על 9 המקומות במליאה התמודדו עשר רשימות שונות. רשימת "אלהדף" (ףי) בראשות אימן ליוס זכתה בשני מנדטים ו-7 רשימות זכו במנדט אחד כל אחת: אלוחדה (ה), יד ביד (ו), יד (זנ), אלופאק (י), שיתוף (יק), "סיעת אלשבאב" (ק) ו"כולנו מעילא" (קף). שתי הרשימות הנוספות "אלוואדי" (ף) ו"אלמחבה" (ץ) קיבלו 3 ו-4 קולות כל אחת בהתאמה.(6).
עיריות ומועצות מקומיות > מעלה אדומים

בני כשריאל, המכהן כראש עיריית מעלה אדומים מאז 1992, התמודד כמועמד יחיד לראשות העיר וזכה ל-12,802 קולות שהם 79.27% מהמצביעים.
על 15 המושבים במועצת העיר התמודדו חמש רשימות. כשריאל עמד בראש רשימת "כחול לבן" (לב) שקיבלה תחילה 7 מנדטים שירדו ל-6 לאחר ספירה חוזרת בעקבות ערעור של ש"ס, "מעלה ביתנו" (ל) בראשות בוריס גרוסמן קיבלה 5 מנדטים, מפלגות "יחד" והבית היהודי (טב) התמודדו למועצה תחת רשימה אחת בראשות אייל פישלר שהחליף את נוריאל גץ שנפטר ב-2017 שקיבלה שני מנדטים וש"ס בראשות יחיאל וקנין קיבלה בתחילה מנדט אחד אך לאחר קבלת הערעור עלה מספר המנדטים שלה ל-2. רשימה מטעם דגל התורה (ג) בראשות הרב משה בר-חנון, התמודדה זו הפעם השנייה, ולא זכתה באף מנדט. רשימה נוספת בשם "הדרך החדשה לשינוי" שקלה להתמודד אך לבסוף לא הגישה מועמדות.
עיריות ומועצות מקומיות > מעלה אפרים

ראש מועצת מעלה אפרים שלמה ללוש התמודד כמועמד יחיד לכהונה נוספת. במועצה לא התקיימו בחירות כיוון שהוגשה רק מועמדות אחת לראשות המועצה והוגשה רק רשימת מועמדים אחת ולכן, ללוש ורשימתו הוכרזו כזוכים בבחירות.
עיריות ומועצות מקומיות > מעלה עירון

| הבחירות לראשות מועצה מקומית מעלה עירון(2) |
| --- | --- |
מחמוד ג'בארין: מג'די אגבאריה
55.63%: 44.37%
4,732 קולות: 3,774 קולות
מוסטפא אגבאריה, ראש המועצה היוצא של מעלה עירון לא התמודד בבחירות אלו וההתמודדות התקיימה בין מחמוד ג'בארין שניצח עם 55.63% (4,732 קולות) לבין מג'די אגבאריה שקיבל 44.37% (3,774 קולות).(2)
על 13 המקומות במליאת המועצה התמודדו 9 רשימות. רשימת "אלנהדה" (נ) זכתה ב-4 מנדטים, רשימות "אלופאא" (ף) ו"שבאב אלופאק" (קף) זכו בשני מנדטים כל אחת, רשימות "אלקראר" (ד), "אלאופק אלג'דיד" (י) ו"אלעמל ואלאסלאח" (ץ) זכו במושב אחד כל אחת ורשימות "שינוי" (ו), "אלנדאא ללתע'ייר" (ז) ו"אלאמל" (ך) לא עברו את אחוז החסימה.(2)
עיריות ומועצות מקומיות > מעלות תרשיחא

| הבחירות לראשות מועצת מעלות תרשיחא (סיבוב שני) |
| --- | --- |
ארקדי פומרנץ: שלמה בוחבוט
64.59%: 35.41%
7,495 קולות: 4,109 קולות
ראש העיר לשעבר שלמה בוחבוט (רשימת מת"ש – מעלות תרשיחא שלנו), שכיהן ברציפות 42 שנה, הפסיד לחבר המועצה וסגן ראש העיר לשעבר ארקדי פומרנץ (מעלות תרשיחא ביתנו) שהתמודד מולו. עוד התמודדו חברי המועצה מוטי בן דוד ועו"ד יוסי ברדא שפרש ממת"ש במהלך הקדנציה.
אף מתמודד לא חצה את רף ה-40% בסיבוב הראשון, לפיכך נתקיים סיבוב שני בין ראש העיר לשעבר שלמה בוחבוט (29.87%, 3,623 קולות), לבין ראש העיר הנבחר ארקדי פומרנץ (32.28%, 3,916 קולות).
הרשימות שהתמודדו הם: מפלגת יש עתיד בראשות שלומית פריבר. רשימת הברית הלאומית דמוקרטית למען תרשיחא בראשות חבר מועצת העיר נחלה טנוס שהתאחדה לרשימת תרשיחא המאוחדת ומפלגת הבית היהודי בראשות מיקי אטיאס.
עיריות ומועצות מקומיות > מצפה רמון

| הבחירות לראשות מועצה מקומית מצפה רמון(6) |
| --- | --- | --- |
| גיל אטלי | פלורה שושן | רוני מרום |
| 20.51% | 18.16% | 61.33% |
| 487 קולות | 431 קולות | 1,456 קולות |
ראש מועצה מקומית מצפה רמון רוני מרום התמודד בהצלחה על כהונה שנייה מול גיל אטלי שייצג את התנועה הירוקה ומול ראש המועצה הקודמת פלורה שושן.
על 9 המקומות במליאת המועצה התמודדו 6 רשימות. אחדות (חי), יוזמה ושינוי (רם) ו"כולנו מצפאים" (כ) קיבלו 2 מנדטים כל אחת וישראל ביתנו (ל) "מצפה אחת" בראשות פלורה שושן (אמת) ו"מצפה למצפאים" (נ) קיבלו מנדט אחד כל אחת.(6)
עיריות ומועצות מקומיות > משהד

ראש המועצה המקומית המכהן של משהד, מוחמד חסן, לא התמודד לתקופת כהונה נוספת. בסיבוב הראשון אף מתמודד לא חצה את רף ה-40%, לפיכך נערך סיבוב שני בו התמודד וג'יה סלימאן (29.72%, 1,500 קולות) מול עבד אל-פתאח חסן (27.56%, 1,391 קולות). עוד התמודדו חוסיין סלימאן (17.87%) וראיד ערפאת (24.85%).
בסיבוב השני השיג וג'יה סלימאן רוב של 95.96% (617 מול 26 קולות).(12)
עיריות ומועצות מקומיות > נהריה

| הבחירות לראשות עיריית נהריה(6) 30 באוקטובר 2018 |
| --- | --- | --- |
| אורן סודאי | ג'קי סבג | רונן מרלי |
| 18.45% | 22.47% | 59.08% |
| 6,000 קולות | 7,308 קולות | 19,211 קולות |
ג'קי סבג, שכיהן כראש עיריית נהריה מאז 1989, התמודד לתקופת כהונה נוספת. ונוצח בידי המתמודד רונן מרלי, שאיחד תחתיו גם את אייל וייזר שלפני כן הצהיר על מועמדותו בשיתוף עם שרית מולכו. עוד התמודד אורן סודאי.
עיריות ומועצות מקומיות > נחף

ראש המועצה המקומית המכהן של נחף, עומר איסמעיל, התמודד לכהונה נוספת, אך לא ימשיך בה מאחר שלא השיג את מספר הקולות הדרוש בסיבוב הראשון. כמו כן, אף לא אחד מבין שבעת המתמודדים חצה את רף ה-40% ולפיכך נערך סיבוב שני, בו התמודדו עבד אל באסט קיס (21.07%, 1,542 קולות) ומוחמד זורי (17.72%, 1,297 קולות), עבד אל באסט קיס ניצח ברוב של 88.93% (3094 מול 385 קולות).
עיריות ומועצות מקומיות > נס ציונה

| הבחירות לראשות עיריית נס ציונה(6) 30 באוקטובר 2018 |
| --- | --- |
שמואל בוקסר: שחר רובין
59.66%: 40.34%
12,871 קולות: 8,702 קולות
לאחר כ-25 שנים שבהן ניצח בבחירות באחוזי בחירה גבוהים מאוד (89% ב-2013), החליט ראש עיריית נס ציונה המכהן, יוסי שבו, שלא להתמודד בבחירות הקרובות, והודיע כי הוא פורש מהחיים הפוליטיים בסוף כהונתו. בהתמודדות השיג שמואל בוקסר (רשימת "טוב") רוב של 59.66% (12,382 קולות) מול שחר רובין (סיעת לב).
מתמודדים לראשות העיר שפרשו מהמירוץ: אריאל אלמוג אשר התמודד למועצה עם רשימת "נס ציונה 1", והודיע שבועיים לפני הבחירות על תמיכתו בשמואל בוקסר לראשות העיר; חברת מועצת העיר סמדר אהרוני ועו"ד אושרית סורוז'ון, שפרשו מהמירוץ והצטרפו לרשימתו של שמואל בוקסר; חבר מועצת העיר עמוס לוגסי שהודיע על תמיכתו במועמד שחר רובין, אך המשיך בהתמודדות בבחירות למועצת העיר.
בין הרשימות שהתמודדו למועצת העיר: רשימת "נס ציונה ירוקה" בראשות נאור ירושלמי – לשעבר מנכ"ל חיים וסביבה – ארגון הגג של ארגוני הסביבה בישראל; רשימה משותפת של הבית היהודי בראשות יצחק כהן והליכוד בראשות אלי קעטבי ורשימת "יש עתיד", שלא עברו את אחוז החסימה; ורשימת "נס ציונה נטו" בראשות עו"ד שאול רומנו ושלמה מזרחי, ששימשו בעבר כסגניו של יוסי שבו.
עיריות ומועצות מקומיות > נצרת

ראש עיריית נצרת עלי סלאם (אבו מאהר) ממשיך בתקופת כהונה שנייה בתפקיד, לאחר שהשיג רוב של 62.50% (29,498 קולות) מול וליד עפיפי(6).
עיריות ומועצות מקומיות > נצרת עילית

רונן פלוט, שנבחר לראשות עיריית נצרת עילית בבחירות מיוחדות ב-2016, התמודד על כהונה נוספת כמועמד יחיד וזכה לתמיכתם של 98.61% מקולות המצביעים(7).
4 רשימות התמודדו על 17 המושבים במועצה. רשימת "נצרת עילית החדשה בראשות רונן פלוט" (א) זכתה ב-13 מנדטים ולרוב מוחלט במועצה. ברשימה זו נכלל גם המועמד הדתי נוריאל כהן שתכנן לרוץ עצמאית אך לבסוף חבר לפלוט. "הרשימה המשותפת לדו קיום" (ק) בראשות ד"ר שוכרי עואודה, חבר הלשכה הפוליטית של מק"י, זכתה ב-3 מנדטים. הרשימה החדשה "חזית יהודית מאוחדת" (טב) בראשות מנחם גנדל, אשר כללה את כמעט כלל הגופים הדתיים בעיר זכתה במנדט אחד, בעוד רשימת "שומרים על הבית למען ילדינו" (נץ) בראשות אהרון כהן לא עברה את אחוז החסימה ולא נבחרה למועצה (7).
עיריות ומועצות מקומיות > נשר

| הבחירות לראשות עיריית נשר(6) 30 באוקטובר 2018 |
| --- | --- | --- | --- |
| אברהם בינמו | יחיאל אדרי | רועי לוי | שלומי זנו |
| 8.40% | 15.17% | 64.41% | 12.01% |
| 902 קולות | 1,628 קולות | 6,913 קולות | 1,289 קולות |
ראש העירייה המכהן, אברהם בינמו הצהיר בתחילה כי מסיבות בריאותיות לא יתמודד שוב, אבל חזר בו במהלך חודש אוגוסט והתמודד לתקופה כהונה שנייה במסגרת רשימתו "נשר הכי טוב שיש". יחיאל אדרי, איש מפלגת העבודה ולשעבר סגנו של בינמו, רועי לוי מסיעת יש עתיד ושלומי זינו (ראש סיעת נשר בתנופה במועצה היוצאת שהתמודד בבחירות אלו בראש רשימת הליכוד), התמודדו על ראשות העיר. חגי טנדלר, שהודיע על התמודדות לתפקיד פרש מהמרוץ מספר ימים לאחר מכן.
רשימת ש"ס התמודדה למועצת העיר בלבד.
עיריות ומועצות מקומיות > נתיבות

ראש עיריית נתיבות, יחיאל זוהר, המכהן מאז 1989, ממשיך בתפקידו לאחר שהשיג רוב של 63.97% (11,310 קולות) מול משה בנימין פרץ, יו"ר רשימת "דרך ארץ"(7).
הרשימות שהתמודדו למועצת העיר הן: שס"ג בראשות יעקב מעלימי, "אחדות ביחד" "כולנו נתיבות" בראשות ירון סמימי, "נתיבות ביתנו" בראשות איליה אטינגר ורשימת קהילות בראשות שלום רוחם ועמי בלחדב, הליכוד ודרך ארץ.
עיריות ומועצות מקומיות > נתניה

| הבחירות לראשות עיריית נתניה(4) 30 באוקטובר 2018 |
| --- | --- | --- | --- | --- |
| הרצל קרן | יוני שטבון | מרים פיירברג | עופר אורנשטיין | אפרים אליעזר בולמש |
| 5.92% | 26.83% | 48.42% | 11.08% | 7.74% |
| 4,949 קולות | 22,425 קולות | 40,469 קולות | 9,261 קולות | 6,470 קולות |
ראש העירייה עד לבחירות מרים פיירברג מכהנת בתפקיד ברציפות מאז 1998. במרץ 2017 המליצה משטרת ישראל על הגשת כתב אישום נגדה, אך באוגוסט 2018 פורסם כי בכוונת הפרקליטות לסגור את התיק נגדה והיא התמודדה מטעם סיעת "נתניה אחת". מתמודדים נוספים לראשות העירייה היו: יושב ראש האופוזיציה בעירייה, הרצל קרן, ראש סיעת "עוצמה לנתניה", סגן ראש העירייה לשעבר אפרים בולמש מטעם מפלגת העבודה (הרשימה נקראת בקלפי "נתניה חופשית באמת"), חבר הכנסת לשעבר יוני שטבון, יליד העיר שחזר לגור בה ב-2017 ובנו של הקרדיולוג ד"ר ישראל שטבון, חבר המועצה היוצאת מטעם הבית היהודי, אברהם (ארכדי) פוגץ', חסיד חב"ד העומד בראש רשימת "ברית ישראל" ועופר אורנשטיין ראש רשימת "למען נתניה". יהודה זפרני הסיר את מועמדותו ב-22 באוגוסט. מנכ"ל מועצת העיר לשעבר, מוטי הוד הסיר את מועמדותו לראשות העירייה ולמועצה לפני המועד הסופי להגשת מועמדות.
על מקום במועצה התמודדו 19 רשימות. רשימת "נתניה אחת" (פ) בראשות ראש העיר מרים פיירברג שכתה ב-6 מנדטים והייתה לסיעה הגדולה במועצה. רשימות "אחריי" (רם) שראשות יוני שטבון ורשימת מפלגת ש"ס (שס) בראשות חגי חדאד זכו בשלושה מנדטים כל אחת. רשימות "נתניה חופשית באמת בראשות אפריים
בולמש" (א), "לקידום חינוך בריאות ורווחה" (גל) בראשות סימון יעקב שר, "נתניה ביתנו" (ל) בראשות ד"ר גרש פישמן שאיחדה לתוכה את סיעות "ישראל ביתנו" ו"רימונים", "פעימה חדשה בראשות טלי מולנר" (מ) ו"למען נתניה בראשות עופר אורנשטיין" (נת) קיבלו שני מנדטים כל אחת. חמש רשימות קיבלו מנדט אחד: "הבית היהודי בראשות דניאל בשארי" (טב), "כולנו עם אורגד" בראשות שדרן הרדיו אהרון אורגד, הליכוד (מחל) בראשות אלון אלרואי, בעבר חבר מועצת העיר, רימה שזכתה לתמיכה של פיירברג אף שהתמודדה עצמאית, "קשת בראשות עקיבא יצחקי" (עי) ו"עוצמה לנתניה בראשות הרצל קרן" (ק).

6 רשימות לא נבחרו למועצה: "החדשים" (ד) בראשות אמיר סיני, "הדרך" (דר), "נתנייתים וצעירים בראשות צביקה ליבר" (עו), "תקווה" (קן), "נתניה שלנו" (רק) בראשות יוני ג'ורנו ו"מקומי בנתניה" (ת) – רשימה מטעם מפלגת מנהיגות מקומית בראשות חבר המועצה דניאל מהרט שבאה לייצג ישראלים יוצאי אתיופיה.
עיריות ומועצות מקומיות > סאג'ור

| הבחירות לראשות המועצה המקומית סאג'ור(6) 30 באוקטובר 2018 |
| --- | --- | --- |
| ג'בר חמוד | חאתם גאנם | סאמח אבראהים |
| 45.98% | 45.63% | 8.38% |
| 1,311 קולות | 1,301 קולות | 239 קולות |
ראש המועצה המקומית המכהן של סאג'ור, ג'בר חמוד, ימשיך לתקופת כהונה נוספת, לאחר שגבר על המועמד חאתם גאנם ב-10 קולות בלבד.
עיריות ומועצות מקומיות > סביון

מוטי לנדאו, ראש המועצה המקומית המכהן של סביון, התמודד על תקופת כהונה שנייה בראש רשימת "סביון לתושביה" והשיג רוב של 65.79% (1,454 קולות) מול העיתונאית דפנה שפיגלמן, ראש רשימת "בעד סביון".
על 9 המקומות במליאת המועצה התמודדו 4 רשימות. רשימת "סביון לתושביה בראשות מוטי לנדאו" (פה) זכתה ב-5 מנדטים וברוב מוחלט במועצה. רשימות "סביון שלנו" (כן) בראשות דורון ויסברוד ו"בעד סביון" (דפ) בראשות דפנה שפיגלמן זכו ב-2 מנדטים כל אחת ורשימת "עתיד סביון בראשות אבי לוי" (קן) לא עברה את אחוז החסימה (4).
עיריות ומועצות מקומיות > סח'נין

מאזן גנאים, איש מפלגת בל"ד, המכהן כראש עיריית סח'נין מאז 2008, הודח מתפקידו לאחר שהמועמד ספואת אבו ריא איש חד"ש גבר עליו ברוב של 52.52% (10,320 קולות) מול 47.48% (9,328 קולות)(6).
על 15 המושבים במועצה התמודדו 14 רשימות. 3 רשימות זכו בשני מנדטים, 9 במנדט בודד ושתי רשימות קיבלו 10 ו-13 קולות ולא זכו במנדט. הרשימות שזכו בשני מנדטים הן "חזית סח'נין הדימוקרטית" (גד), "חלוציות סח'נין" (יד) ואלמסאר (ם). במנדט אחד זכו רשימות "אלבינאא ואלתטויר" (אג), "תחאלוף אבנאא אלבלד ואלאעתסאם" (אה), בל"ד-אלתג'מוע אלווטני אלדימוקראטי (ד), אלעהד (ו), אלווחדה (חט), השינוי (נ), "אבנאא אלארד" (ס), "דור אלג'ד" (ע) ו"אלבלד בח'יר" (ק). "רשימת האיחוד הערבי" (י) שזכתה ב-10 קולות ו"אלג'דיד" (ץ) שזכתה ב-13 קולות לא זכו במנדט.(6)
עיריות ומועצות מקומיות > ע'ג'ר

במועצה מקומית ע'ג'ר (רג'ר), הנמצאת בחלקה בשטח לבנון, לא תתקיים מערכת בחירות של ממש בהמשך לנוהג שקיים במועצה מאז כיבושה על ידי ישראל ותחילת הבחירות שם, לפיה מוגשת לבחירה רשימה אחת ומועמד אחד לראשות המועצה(7). בתחילה עמד בראש המועצה, סלמאן חטיב, ששימש מוכתר הכפר בימי השלטון הסורי, עד שהוחלף ב-2003 על ידי אחיינו אחמד פתאלי, שהוכרז כראש המועצה ב-2013.
עיריות ומועצות מקומיות > עומר

| הבחירות לראשות מועצה מקומית עומר(6) 30 באוקטובר 2018 |
| --- | --- |
סימה כחלון: פיני בדש
49.10%: 50.90%
2,361 קולות: 2,448 קולות
פיני בדש, המכהן כראש המועצה המקומית עומר מאז 1990, ממשיך לתקופת כהונה נוספת לאחר שהשיג רוב מול סימה כחלון.
עיריות ומועצות מקומיות > עיילבון

סמיר אבו זייד יכהן כראש המועצה המקומית עיילבון, לאחר שהשיג רוב של 60.68% (2,310 קולות) מול ראש המועצה המכהן, ג'ריס מטר(6).
עיריות ומועצות מקומיות > עילוט

בסיבוב הראשון בבחירות לראשות מועצת עילוט אף מתמודד לא חצה את רף ה-40%, לפיכך היה אמור להתקיים סיבוב שני בין ראש המועצה המכהן אבראהים אבו ראס (38.81%, 1,686 קולות) לבין חסן עלי (28.43%, 1,235 קולות). עוד התמודדו אבראהים אבו זוייד (18.53%) וסאלח עבוד (14.23%). לקראת הסיבוב השני פרש עלי מההתמודדות ואבו ראס נותר מועמד יחיד.
עיריות ומועצות מקומיות > עין מאהל

ראש מועצה מקומית עין מאהל וליד אבו ליל לא התמודד לכהונה נוספת. אחמד חביבאללה נבחר ברוב של 51.38% (4,348 קולות) מול נואף אבו ליל(5).